Kjøttskandalen vokser i våre naboland
Det er ikke bare ferdigprodukter i butikk som kan inneholde hestekjøtt. I går ble slakteriet Hårby Slagtehus i Jylland mistenkt av det danske mattilsynet, Fødevarestyrelsen, for å selge en blanding av hestekjøtt og oksekjøtt til kunder som trodde de kun kjøpte oksekjøtt. Det får den danske jordbruksministeren Mette Gjerskov til å steile. - Det vi har vært vitne til de siste dagene er noe svineri, og jeg kan ikke forstå hvorfor noen vil tukle med maten på denne måten, sier Gjerskov i en pressemelding.Det er hittil snakk om ett slakteri i Danmark, hvor inspektørene ikke er sikre på at slakteriet har holdt biff og hestekjøtt adskilt. Prøvene skal snart vise om det var «rene» produkter eller en blanding, som ble solgt videre fra slakteriet til pizzarestauranter i området. - Man kan selvsagt selge hestekjøtt, men kundene trenger å vite hva de kjøper, sier Gjerskov til Danmarks Radio, ifølge Expressen. Eieren avviser at han har gjort noe galt: Kunder visste at hans «pizzahak» også inneholdt hest, sier han. - Det er pizzarestauranter som har et problem hvis de har solgt pizza uten å fortelle kundene at det er hestekjøtt på toppen, lyder begrunnelsen fra slakteriet.I England kan titusener av barn ha spist skolemat med hestekjøtt. Paier sendt til 47 skoler over hele Lancashire, i nordvest-England, inneholdt heste-DNA, skriver The Sun. 29 av 2501 prøver inneholdt mer enn én prosent hestekjøtt. Produktene skal allerede være trukket tilbake. Samme avis skriver også at burgere på enkelte sykehus i Nord-Irland inneholder opptil 30 prosent hestekjøtt.** Coop Lasagne 400 gram og én kilogram. ** Rema 1000 - Lasagne Bolognese én kilogram ** First Price lasagne - NorgesGruppen
Kjøttskandalen sprer seg med galopperende fart i Nord-Europa. Ulovlig hestekjøtt kan være levert som skolemat, til sykehus og restauranter.